CELEX: 31981D0124
Language: el
Date: 1981-02-13 00:00:00
Title: 81/124/ΕΟΚ: Απόφαση τής Επιτροπής τής 13ης Φεβρουαρίου 1981 περί παροχής αδείας στή Γαλλική Δημοκρατία νά καθιερώσει ενδοκοινοτική επίβλεψη τών εισαγωγών προβατοειδών καί αιγοειδών ζώων καθώς καί τού προβείου καί αιγείου κρέατος πού προέρχονται από τή Βουλγαρία, τήν Ουγγαρία, τήν Πολωνία καί τή Ρουμανία (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0124

81/124/ΕΟΚ: Απόφαση τής Επιτροπής τής 13ης Φεβρουαρίου 1981 περί παροχής αδείας στή Γαλλική Δημοκρατία νά καθιερώσει ενδοκοινοτική επίβλεψη τών εισαγωγών προβατοειδών καί αιγοειδών ζώων καθώς καί τού προβείου καί αιγείου κρέατος πού προέρχονται από τή Βουλγαρία, τήν Ουγγαρία, τήν Πολωνία καί τή Ρουμανία (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 067 της 12/03/1981 σ. 0032 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Φεβρουαρίου 1981  περί παροχής αδείας στη Γαλλική Δημοκρατία να καθιερώσει ενδοκοινοτική επίβλεψη των εισαγωγών προβατοειδών και αιγοειδών ζώων καθώς και του προβείου και αιγείου κρέατος που προέρχονται από τη Βουλγαρία, την Ουγγαρία, την Πολωνία και τη Ρουμανία  (Μόνο το γαλλικό κείμενο είναι αυθεντικό)  (81/124/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων επιβλέψεως και προστασίας που τα Κράτη μέλη επιτρέπεται να λάβουν έναντι της εισαγωγής ορισμένων προϊόντων προελεύσεως τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος, και ιδίως το άρθρο 3,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (2),  Εκτιμώντας:  ότι η Κοινότης περάτωσε τις διαπραγματεύσεις που άρχισε με τη Βουλγαρία, την Ουγγαρία, την Πολωνία και τη Ρουμανία περί της συνάψεως με τις χώρες αυτές συμφωνιών αυτοπεριορισμού των εξαγωγών προς την Κοινότητα προβατοειδών και αιγοειδών ζώντων ζώων καθώς και προβείων και αιγείων κρεάτων·  ότι περιμένοντας την υπογραφή των συμφωνιών αυτών, η Επιτροπή με τους κανονισμούς της (ΕΟΚ) αριθ. 3379/80 και (ΕΟΚ) αριθ. 3380/80 της 23ης Δεκεμβρίου 1980 (3) αποφάσισε να εφαρμόσει μεταβατικά στα προϊόντα που αποτελούν αντικείμενο των εν λόγω συμφωνιών ανάλογες διατάξεις με εκείνες που θεσπίσθηκαν για τις εισαγωγές που προέρχονται από χώρες οι οποίες έχουν συνάψει συμφωνίες αυτοπεριορισμού·  ότι οι αρμόδιες αρχές των εν λόγω τρίτων χωρών αναλαμβάνουν γραπτώς την υποχρέωση αφ' ενός να περιορίσουν τις εξαγωγές τους προς την Κοινότητα και αφ' ετέρου να υιοθετήσουν ορισμένα μέτρα έναντι των εξαγωγών τους με προορισμό ορισμένες ευαίσθητες ζώνες της Κοινότητος, για να ληφθούν υπόψη τα παραδοσιακά ρεύματα συναλλαγών·  ότι η Γαλλική Δημοκρατία υπέβαλε στην Επιτροπή αίτηση σύμφωνα με το άρθρο 115 της συνθήκης για να της επιτραπεί να καθιερώσει ενδοκοινοτική επίβλεψη των εισαγωγών προβατοειδών και αιγοειδών ζώντων ζώων καθώς και προβείων και αιγείων κρεάτων νωπών, διατηρημένων με απλή ψύξη και κατεψυγμένων που προέρχονται από τη Βουλγαρία, την Ουγγαρία, την Πολωνία και τη Ρουμανία·  ότι η Επιτροπή έχει υποβάλει σε λεπτομερή εξέταση τα στοιχεία που δίδονται για την υποστήριξη της αίτησης αυτής·  ότι εξέτασε κατ' αρχάς άν, λόγω των υφισταμένων ανισοτήτων στα μέτρα της εμπορικής πολιτικής που εφαρμόζονται στα Κράτη μέλη, τα προϊόντα που προβλέπονται στην αίτηση μπορούν νόμιμα να αποτελέσουν αντικείμενο μέτρων επιτηρήσεως σύμφωνα με το άρθρο 2 της αποφάσεως 80/47/ΕΟΚ·  ότι η εξέταση αυτή αφορούσε τις υπάρχουσες ενδείξεις ως προς τις οικονομικές δυσχέρειες που αναφέρθηκαν, δηλαδή την εξέλιξη παραγόντων όπως η εθνική παραγωγή, οι εισαγωγές, η κατανάλωση, το μέρος της αγοράς που κατακρατείται από την εθνική παραγωγή, από τις εισαγωγές που κατάγονται από όλες τις τρίτες χώρες και τις τρίτες χώρες τις σχετικές με την αίτηση, οι τιμές που εφαρμόζονται στην εσωτερική αγορά από τους εθνικούς παραγωγούς και τους εισαγωγείς·  ότι από την εξέταση αυτή προκύπτει ότι οι εισαγωγές που προβλέπονται στο παράρτημα είναι δυνατόν να προκαλέσουν την επίταση και την παράταση των οικονομικών δυσχερειών· ότι πρέπει λοιπόν να δοθεί η άδεια  στη Γαλλική Δημοκρατία να τις υποβάλλει σε ενδοκοινοτική επιτήρηση μέχρι τις 31 Δεκεμβρίου 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία έχει την άδεια να προβεί μέχρι τις 31 Δεκεμβρίου 1981, σύμφωνα με την απόφαση 80/47/ΕΟΚ, σε ενδοκοινοτική επιτήρηση των εισαγωγών που προβλέπονται στο παράρτημα και κατάγονται από τη Βουλγαρία, την Ουγγαρία, την Πολωνία και τη Ρουμανία.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 13 Φεβρουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 183 της 16. 7. 1980, σ. 1.  (3) ΕΕ αριθ. L 355 της 30. 12. 1980, σ. 27 και 32.  ΠΑΡΑΡΤΗΜΑ  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 01.04  // Προβατοειδή, αιγοειδή, ζώντα  //  // Α. Αναπαραγωγικά καθαράς φυλής  //   // Ι. Προβατοειδή  //  // ΙΙ. Αιγοειδή  //   // Β. Λοιπά  //   // Ι. Προβατοειδή  //  // ΙΙ. Αιγοειδή  // 02.01  // Α. IV. α) Κρέατα προβατοειδή και αιγοειδή νωπά και διατετηρημένα δι απλής ψύξεως  //   // 1. Ολόκληρα σφάγια ή ημιμόρια σφαγίου  //   // 2. Εμπρόσθια ή ημιμόρια εμπροσθίου  //   // 3. Καρρέ ή/καί σέλλα ή ημιμόρια καρρέ ή/καί ημιμόρια σέλλας  //   // 4. Κυλότο ή ημιμόρια κυλότου  //   // 5. Έτερα  //   // αα) Τεμάχια μη αποστεωμένα  //   // ββ) Τεμάχια αποστεωμένα  //   // β) Κρέατα προβατοειδή και αιγοειδή κατεψυγμένα  //   // 1. Ολόκληρα σφάγια ή ημιμόρια σφαγίου  //   // 2. Εμπρόσθια ή ημιμόρια εμπροσθίου  //   // 3. Καρρέ ή/καί σέλλα ή ημιμόρια καρρέ ή/καί ημιμόρια σέλλας  //  // 4. Κυλότο ή ημιμόρια κυλότου  //   // 5. Έτερα  //   // αα) Τεμάχια μη αποστεωμένα  //   // ββ) Τεμάχια αποστεωμένα  //  //